Illustrasjon av en Falcon 9.
**Falcon 9** er en rakettfamilie med to-trinns-til-bane raketter, oppkalt etter sin bruk av ni førstetrinns Merlin-motorer. Den er designet og produsert av SpaceX. Falcon 9-versjoner inkluderer: Falcon 9 v1.0 (pensjonert), Falcon 9 v1.1 (pensjonert), og nåværende Falcon 9 Full Thrust. Full Thrust har et delvis gjenbrukbart oppskytingssystem. Begge trinn er drevet av rakettmotorer som forbrenner flytende oksygen (LOX) og en type raffinert parafin (RP-1). Bare det første steget er gjenbrukbart uten vesentlig vedlikehold.

Alle Falcon 9 versjonene jobber i det øvre området av mediumløft-klassen av oppskytingssystemer. Full Thrust kan løfte nyttelast på opp til 22 800 kilogram (50 300 lb) til lav jordbane, og opp til 8 300 kilogram (18 300 lb) til geostasjonær overføringsbane (GTO) når raketten er konfigurert til utvidelses-modus, som innebærer at førstesteget ikke er gjenbrukbart. Det første steget kan gjenbrukes for GTO nyttelast opptil 5 500 kg (12 100 lb).

Kombinasjonen av Falcon 9 og Dragon-kapselen har vunnet en «Commercial Resupply Services» (CRS)-kontrakt fra NASA i 2008 for å levere last til den Internasjonale romstasjonen (ISS) under «Commercial Orbital Transportation Services» (COTS)-programmet. Det første kommersielle etterforsyningsoppdraget til ISS ble skutt opp i oktober 2012.

Versjon 1.0 fløy fem ganger fra juni 2010 til mars 2013, versjon 1.1 fløy femten ganger fra september 2013 til januar 2016, og den nåværende Full Thrust-versjonen har vært i tjeneste siden desember 2015. Derivatet Falcon Heavy er en større rakett som tar utgangspunkt i å sette sammen tre førstesteg av Falcon 9 for å øke maksimallasten. Den har en debut i 2018. SpaceX har til hensikt å sertifisere Falcon 9 til å være tilpasset mennesker for transport av NASA-astronauter til ISS som en del av Commercial Crew Development-programmet. I oktober 2016 annonserte SpaceX administrerende direktør Elon Musk en kommende «siste oppgradering» kalt Falcon 9 Block 5, som vil øke motorens skyvekraft ytterligere og dessuten inneholde oppgraderte landingsben sammen med mindre forbedringer for å hjelpe gjenvinning og gjenbruk av raketten.

Referanser
----------

1. ↑  «SpaceX Falcon 9 Upper Stage Engine Successfully Completes Full Mission Duration Firing». *SpaceX* **(engelsk)**. 10. mars 2009. Arkivert fra originalen 13. desember 2014. Besøkt 1. august 2017.
2. 1 2  «Capabilities & Services». *SpaceX* **(engelsk)**. 27. november 2012. Arkivert fra originalen 7. juni 2014. Besøkt 1. august 2017.
3. ↑  «SpaceX prepares for SES-9 mission and Dragon’s return | NASASpaceFlight.com». *www.nasaspaceflight.com* **(engelsk)**. Besøkt 1. august 2017.
4. ↑  Opall-Rome, Barbara (12. oktober 2015). «IAI Develops Small, Electric-Powered COMSAT». *Defense News* **(engelsk)**. Besøkt 1. august 2017.
5. ↑  «I am Elon Musk, ask me anything about becoming a spacefaring civ! • r/spacex». *reddit* **(engelsk)**. Besøkt 1. august 2017.

Eksterne lenker
---------------

* (en) Offisielt nettsted Rediger på Wikidata

* (en) Falcon 9 – kategori av bilder, video eller lyd på Commons Rediger på Wikidata

* (en) Falcon 9 – galleri av bilder, video eller lyd på Commons Rediger på Wikidata
* Testkjøring av to Merlin 1C motorer koblet til Falcon 9 førstesteg, Film 1, Film 2 (januar 18, 2008)
* Pressemelding annonserer design (9 September 2005)
* SpaceX håper å levere ISS med nye Falcon 9 tung oppskyter(Flight International, September 13, 2005)
* SpaceX skyter opp Falcon 9, Med En Kunde Arkivert 11. juni 2007 hos Wayback Machine. (Defense Industry Daily, September 15, 2005)

|  |  |
| --- | --- |
| Oppslagsverk/autoritetsdata | Encyclopædia Britannica
 |